́рдствуй у́бѡ, человѣ́че, ко гдс̑у те́плѣ, не лѣни́ся, я́кѡ да вся̂ бу́дутъ тѝ спѣ̂шна и ра́дѡстна: да вся̂ бу́дутъ тѝ жела́тєльна и люби̂ма: дне́сь бо ты̀ сегѡ̀ ра́ди лѣни́шися и уныва́еши, поне́же всѣ́мъ се́рдцемъ свои́мъ гдс̑а не лю́биши: тѣ́сенъ бо и приско́рбенъ мни́тся бы́ти пу́ть вводя́щій въ живо́тъ не лю́бящымъ бг҃а: а́ще же кто̀ єго̀ и́стиннѡ возлю́битъ, ни єди́нагѡ къ тому̀ труда̀ имѣ́ти бу́детъ, но вся̂ єму̀ ра́дѡстна и жела́тєльна бу́дутъ: ст҃і́и бо, ѝже и́стиннѡ и прилѣ́жнѡ бг҃а возлюби́ша, вся́къ тру́дъ ѝмъ бы́лъ безтру́денъ, печа́ль безъ̑ печа́ль, ско́рбь безъ̑ ско́рби: нѣ́цыи бо разже́гшеся бжс̑твенною любо́вію, нижѐ въ со́нномъ спа́ніи возмоглѝ утоли́ти къ бг҃у своегѡ̀ жела́нія, та́кѡ я́коже и са́мую пи́щу и питіѐ презира́ти ѝмъ: не возмоглѝ насы́титися прест҃а́гѡ єгѡ̀ и́мени, пречс̑тыхъ єгѡ̀ бжс̑твенныхъ слове́съ